Al’ummar yankin Madagali sun kawo karshen bikin murnar dawowar zaman lafiya da kwanciyar hankali a yankin bayan da dakarun Najeriya suka fatattaki mayakan Boko Haram.
Yankin Madagali shine yankin da ya soma fadawa hannun mayakan Boko Haram a jihar Adamawa, kuma wannan ne karon farko da al’ummomin yankin ke gudanar da irin wannan biki na musamman domin nuna farin cikinsu game da samun zaman lafiya, da aka yi a yankin biyo bayan kwato yankin daga yan bindiga masu tada kayar baya da dakarun Najeriya suka yi.
Bikin ya hada da hawan daba, raye-rayen gargajiya da kuma addu’o’i na musamman.
Tun farko da yake jawabi shugaban karamar hukumar Madagali Yusuf Mohammad, ya ce an shirya bikin ne don nuna farin ciki game da nasarorin da aka samu a yanzu, tare kuma da kawo fahimtar juna a tsakanin al’umomin yankin, biyo bayan abin da wannan tashin hankali ya jawo, inda ko ya yabawa shugaba Buhari da gwamnan jihar Sanata Muhammadu Bindow Umar Jibrilla bisa wannan nasara.
Wannan biki dai na zuwa ne yayin da akan samu harin sari-ka-noke a wasu yankunan da aka kwaton, batun da ‘dan majalisar wakilai mai wakiltar Michika da Madagali Mr Adamu Kamale ke kira da a ‘kara kaimi.
Domin karin bayani saurari rahotan Ibrahim Abdul'aziz.
Madagali: An Kawo Karshen Bikin Samun Zaman Lafiya - 3'26"
Neja: Kotu Ta Ki Amincewa Ta Bada Belin Tsohon Gwamna
Filato: Hukumar Zabe Ta Fara Shirye-shiryen Yin Rijistar Zabe a Najeriya
Ra'ayin Kanawa Akan Yunkurin Binciken Masarautar Kano
Hukumar Kwastan Tayi Wawan Kamu a Legas
Bayahude Ya Kasance cikin Masu Tsayawa Nnamdi Kanu Ya Samu Beli - Kotu
Taron Kolin Kasa Ya Tattauna Game Da Hanyoyin Magance Matsalar Tsaro
Yobe Ta Nemi Afuwa Dangane Da Labarin Ceto 'Yan Matan Dapchi
Mutane Biyar Sun Mutu a Bala'in Zaizayar Kasar Indonesia
Kungiyar Amnesty Ta Soki Trump a Rahotonta Na 2017